Sugar Rush (TV-serie)

Sugar Rush er en britisk TV-serie, basert på romanen med samme navn skrevet av Julie Burchill, om livet til 15 år gamle Kim. På begynnelsen av serien er Kim i ferd med å erkjenne sin egen identitet som lesbisk, samtidig som familien flytter fra London til Brighton på Englands sørkyst.

Serien ble produsert av Shine Limited og sendt på britiske Channel 4, første gang i 2005. Serien sendes i Norge på NRK3, og sesong 1 startet 6. september 2007.

Priser
20. november 2006 ble serien tildelt den 34. internasjonale Emmy-prisen, i kategorien «Barn og ungdom», i konkurranse med blant annet de norske seriene Gutta boys og Den lille redningsskøyta Elias.

Handlingsreferat 
Hovedpersonen Kim er besatt av sin beste venn, Sugar, noe som motiverer henne til å gjøre alt for sin venn - uansett hva det er snakk om. Kim blir veldig tiltrukket av Sugars verden med tilfeldig sex, røyking, alkohol og ulovlige rusmiddel. Men  i den andre sesongen forsøker Kim å bygge et forhold sammen en annen kvinne, Saint. Sugar er vant til å bruke sitt flotte utseende, og utstråling, for å få det hun ønsker. Hun blir en negativ innflytelse på Kim, og oppfordrer henne blant annet til å drikke alkohol, og vikler henne inn i en rekke problematiske situasjoner. Kim er tilsynelatende Sugars eneste nære venn. Sugar erter Kim konstant over hennes egen seksualitet, tilsynelatende uvitende om alle sorgene hun forårsaker.

I den andre sesongen blir Sugar fengslet, etter å ha knivstukket en mann som forsøkte å voldta henne. Men hun stjeler et kjøretøy sammen med Kim, og de kjører til London, hvor de overnatter ved et flott hotell. Sugar viser en mer sårbar side når hun senere forteller Kim at hun føler seg veldig ensom i fengsel, og at Kim er den eneste personen i livet hennes som aldri har forlatt henne siden fengslingen. Det blir antydet at Sugar hadde sex med en de kvinnelig fengselsbetjent, i forsøk på å få straffen hennes redusert. Sugar slippes deretter ut av fengsel, noe som forårsaker friksjon mellom Kim, Sugar og Kims nye kjæreste, Saint.

Men det blir også avslørt at Saint fremdeles er venner med sin tidligere kjæreste, noe som forårsaker ytterligere problemer i forholdet til Kim. Deretter blir Kim tatt for utroskap sammen med Montana, noe som resulterer i at Kim tar en overdose på en strand. Etter en rekke hallusinasjoner på narkotika ringer Kim gjentatte ganger til Saint for å  unnskylde seg, før han kollapser. Når hun våkner, tror Kim feilaktig at Sugar reddet livet hennes. Men Sugar innrømmer senere for Kim at det egentlig var Saint som reddet henne. Saint ber deretter Kim om å flytte sammen med henne, men Kim er i begynnelsen skeptisk til dette.

Skuespillere 
 Olivia Hallinan som Kimberly Daniels. TV-seriens 15 år gamle protagonist.
 Lenora Crichlow som Maria Sugar Sweet, en tenåring som aldri tenker på konsekvensene.
 Sarah-Jane Potts som Saint. Kimberlys kjæreste i Sesong 2.
 Kurtis O'Brien som Matt Daniels. Kimberlys yngre bror.
 Sara Stewart som Stella Daniels, moren til Kimberly og Matt.
  som Nathan Daniels, faren til Kimberly og Matt.
 Andrew Garfield som Tom, Kimberlys nabo.
 Jalaal Hartley som Mark Evans, Saints tidligere kjæreste.
 Laura Donnelly som Beth, Kim's venn, og senere kjæreste.
 Neil Jackson som Dale, som har en affære med Stella.
 Anna Wilson-Jones som Anna, en kvinnebedårer som forfører Kimberly.

Referanser

Eksterne lenker
 

Britiske dramaserier
LHBT-relaterte TV-serier
Emmy-prisen for beste TV-program
Britiske komiserier
Britiske TV-serier fra 2000-årene
Erotiske TV-serier
TV-produksjoner på Channel 4